หุ้นปิดเช้าบวก 2.29 จุด
หุ้นไทยช่วงเช้าปิดที่ระดับ 1,206.71 จุด เพิ่มขึ้น 2.29 จุด มูลค่าการซื้อขาย 10,588.68 ล้านบาท
11 ก.ค. 2555

หุ้นไทยช่วงเช้าปิดที่ระดับ 1,206.71 จุด เพิ่มขึ้น 2.29 จุด มูลค่าการซื้อขาย 10,588.68 ล้านบาท 




ตลาดหลักทรัพย์ปิดตลาดช่วงเช้าวันนี้ที่ระดับ 1,206.71 จุด เพิ่มขึ้น 2.29 จุด(+0.19%) มูลค่าการซื้อขาย 10,588.68 การซื้อขายหุ้นช่วงเช้าวันนี้ ดัชนีหุ้นไทยแกว่งตัวทั้งในแดนบวกและแดนลบสลับกันไป โดยแตะจุดสูงสุดของช่วงเช้าที่ 1,206.79 จุด และแตะจุดต่ำสุดของช่วงเช้าที่ระดับ 1,199.31 จุด 
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยเช้านี้แกว่งตัวในกรอบแคบตามภูมิภาค หลังวานนี้ดัชนีปรับตัวขึ้นแรงกว่า 17 จุด นักลงทุนเข้ามาเลือกเล่นหุ้นเป็นรายกลุ่ม ทั้งกลุ่มสื่อสารที่ใกล้จะประกาศหลักเกณฑ์การประมูล 3จี ส่วนกลุ่มโรงพยาบาลมีการรีบาวน์ทางเทคนิคหลังเมื่อวานนี้ปรับตัวลดลง ขณะที่กลุ่มพลังงานพักตัวลงตามราคาน้ำมันดิบ
ทั้งนี้ คาดว่าตลาดฯคงมีการเคลื่อนไหวในกรอบแคบเช่นนี้ไปจนถึงวันศุกร์ เพื่อรอผลการตัดสินของศาลรัฐธรรมนูญ รวมทั้งต้องติดตามการประกาศตัวเลขเศรษฐกิจที่สำคัญของจีนด้วย 
แนวโน้มการลงทุนในช่วงบ่ายนี้ นายชัย กล่าวว่า ตลาดฯคงแกว่งตัวในกรอบแคบต่อ พร้อมให้แนวรับ 1,190 จุด แนวต้าน 1,210 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ DTAC        มูลค่าการซื้อขาย 1,090.43   ล้านบาท ปิดที่  78.50 บาท เพิ่มขึ้น  2.25 บาท ADVANC   มูลค่าการซื้อขาย   533.33   ล้านบาท ปิดที่ 203.00 บาท ลดลง   3.00 บาทINTUCH     มูลค่าการซื้อขาย   488.52   ล้านบาท ปิดที่  64.75 บาท เพิ่มขึ้น  1.25 บาทTRUE        มูลค่าการซื้อขาย   412.13   ล้านบาท ปิดที่   4.00 บาท เพิ่มขึ้น  0.02 บาท         KBANK      มูลค่าการซื้อขาย   356.98   ล้านบาท ปิดที่ 164.00 บาท ราคาไม่เปลี่ยนแปลง